Член на кралското семейство, след 10 години управление като министър-председател той сваля монархията на първия си братовчед крал Мохамед Захир Шах (1973) и обявява страната за република, като става отново министър-председател и едновременно държавен глава на Република Афганистан. Убит е през 1978 г. в резултат на Априлската революция, водена от комунистическата Народна демократична партия на Афганистан (НДП). Известен е с активната си политика, усилията си за разширяване на правата на жените, своя пущунски национализъм и инициирането на 2 петгодишни плана за модернизация на страната, които увеличават работната сила с около 50 %.